b"\n_START_ARTICLE_\nBandera d'Ulldemolins\n_START_SECTION_\nHist\xc3\xb2ria\n_START_PARAGRAPH_\nL'Ajuntament va acordar en ple iniciar l'expedient d'adopci\xc3\xb3 de la bandera el dia 28 de gener de 2016. Despr\xc3\xa9s dels tr\xc3\xa0mits reglamentaris, la bandera es va aprovar el 6 de juliol de 2017 i fou publicada al DOGC n\xc3\xbamero 7.412 de 14 de juliol de 2017._NEWLINE_La bandera consisteix en una transposici\xc3\xb3 de l'escut her\xc3\xa0ldic municipal. D'aquesta manera, incorpora els colors de l'escut de la casa dels Enten\xc3\xa7a, ja que Ulldemolins pertanyia a la seva baronia, juntament amb una roda de mol\xc3\xad amb un ull a enlloc de la nadilla, element que fa refer\xc3\xa8ncia al nom del poble i que s'utilitza com a senyal del municipi almenys des del segle XVI."